2.

Príloha II sa mení a dopĺňa takto: a) Poradové číslo 44 sa nahrádza takto: „Poradové číslo 44 – Oblasť štrukturálnych fondov: treba uviesť, či sa väčšina využívanej poľnohospodárskej plochy podniku nachádza v oblasti, na ktorú sa vzťahujú ustanovenia článkov 5, 6 alebo 8 nariadenia Rady (ES) č. 1083/2006 (Ú. v. EÚ L 210, 31.7.2006, s. 25). Treba použiť tieto čísla kódov: 6 = väčšina využívanej poľnohospodárskej plochy podniku sa nachádza v oblasti cieľa Konvergencia v zmysle nariadenia (ES) č. 1083/2006 a najmä jeho článku 5; 7 = väčšina využívanej poľnohospodárskej plochy podniku sa nachádza v oblasti cieľa Regionálna konkurencieschopnosť a zamestnanosť v zmysle nariadenia (ES) č. 1083/2006 a najmä jeho článku 6; 8 = väčšina využívanej poľnohospodárskej plochy podniku sa nachádza v oblasti, ktorá spĺňa požiadavky na poskytnutie prechodnej podpory v zmysle článku 8 nariadenia (ES) č. 1083/2006.“ b) Poradové číslo 45 sa nahrádza takto: „Poradové číslo 45 – Oblasť s environmentálnymi obmedzeniami: treba uviesť, či sa väčšina využívanej poľnohospodárskej plochy podniku nachádza v oblasti, na ktorú sa vzťahujú ustanovenia článku 38 nariadenia (ES) č. 1698/2005. Treba použiť tieto čísla kódov: 1 = väčšina využívanej poľnohospodárskej plochy podniku sa nenachádza v oblasti, ktorá spĺňa požiadavky na platby Natura 2000 alebo platby súvisiace so smernicou 2000/60/ES v zmysle článku 38 nariadenia (ES) č. 1698/2005; 2 = väčšina využívanej poľnohospodárskej plochy podniku sa nachádza v oblasti, ktorá spĺňa požiadavky na platby Natura 2000 alebo platby súvisiace so smernicou 2000/60/ES v zmysle článku 38 nariadenia (ES) č. 1698/2005.“ c) Bod 23. sa nahrádza takto: „23. TEĽATÁ VO VÝKRME Teľatá vo výkrme, zvyčajne zabité vo veku približne šesť mesiacov.“ d) V bode 106. sa druhá zarážka nahrádza takto: „— pôžičky na ostatné aktíva (stĺpce 4 a 8)“. e) V bode 107. Systém DPH sa pri LITVE slová „Neuplatňuje sa DPH“ nahrádzajú slovom „Špeciálny“. f) Bod 138. sa nahrádza takto: „138. Čerstvá zelenina, melóny a jahody pestované pod strechou (vrátane ananásov a kukurice cukrovej): plodiny pestované pod strechou (v skleníkoch, trvalých pareniskách a v plastových tuneloch, do ktorých sa dá vojsť) počas celého alebo väčšej časti vegetačného obdobia. Plodiny pestované v plastových tuneloch, do ktorých sa nedá vojsť, pod zvonmi alebo v prenosných pareniskách sa nepovažujú za plodiny pestované pod strechou. V prípade poschodových skleníkov sa počíta len základná plocha.“ g) Bod 169. sa nahrádza takto: „169. Slepačie vajcia (vrátane násadových vajec)“. h) V časti „L. KVÓTY A INÉ PRÁVA“ sa pod „STĹPCE TABUĽKY L“ a pod „Dane, dodatočné poplatky (stĺpec 10)“ vypúšťa posledná veta „Zadajte 0 v prípade, ak existuje kvóta, ale nebola uskutočnená platba“. i) V bode „601. Plošné platby na nezavlažovanú pôdu“ sa veta „Súčet položiek 602 až 618.“ nahrádza takto: „V stĺpci 4 – Počet základných jednotiek pre platby: súčet položiek 602 až 618 okrem položiek 608, 614 a 618, ak sú rovnaké základné jednotky zaznamenané aj pod inou položkou v tabuľke M v stĺpci 5 – Celková pomoc: súčet položiek 602 až 618.“ j) V bode „621. Plošné platby na zavlažovanú pôdu“ sa veta „Súčet položiek 622 až 638.“ nahrádza takto: „V stĺpci 4 – Počet základných jednotiek pre platby: súčet položiek 622 až 638 okrem položiek 628, 634 a 638, ak sú rovnaké základné jednotky zaznamenané aj pod inou položkou v tabuľke M v stĺpci 5 – Celková pomoc: súčet položiek 622 až 638.“ k) Bod 700. sa nahrádza takto: „700. Priame platby na produkciu hovädzieho dobytka podľa nariadení Rady (ES) č. 1254/1999 a (ES) č. 1782/2003. Celkovú sumu priamych platieb na hovädzí dobytok treba uviesť aj v tabuľke J s kódom 700. V nasledujúcej tabuľke sú uvedené položky priamych platieb na hovädzí dobytok podľa nariadení (ES) č. 1254/1999 a (ES) č. 1782/2003. Položky Počet základných jednotiek pre platby Celková pomoc 700 Platby na hovädzí dobytok spolu (súčet položiek 710, 720, 730, 740, 750, 760) — Povinné 710 Osobitná prémia (súčet položiek 711 a 715) Povinné Povinné 711 Osobitná prémia na býky Povinné Povinné 715 Osobitná prémia na voly Povinné Povinné 730 Prémia na dojčiace kravy (súčet položiek 731 a 735) — Povinné 731 Prémia na dojčiace kravy pre dojčiace kravy a jalovice Povinné Povinné 735 Prémia na dojčiace kravy: dodatočná vnútroštátna prémia Povinné Povinné 740 Jatočná prémia (súčet položiek 741 a 742) — Povinné 741 Jatočná prémia: 1 až 7 mesiacov Nepovinné Povinné 742 Jatočná prémia: 8 mesiacov a viac Povinné Povinné 750 Rozširovacia platba, spolu Povinné Povinné 760 Dodatkové platby (vnútroštátny balík) — Povinné“